section_heading: Fiktivna biografija
paragraph_text: Inteligentna, pomalo razmažena kćer vlasnika uspješne tiskare Alana Parryja (Denis Lill) i njegove žene Pam (Wanda Ventham), Cassandra je bila ambiciozna zaposlenica lokalne banke. Prvi se put pojavila u epizodi "Yuppy Love", kad je pohađala isti računalni tečaj kao i Rodney. Dvojac se upoznao sasvim slučajno kad su u garderobi zamijenili balonere, a iste večeri su se susreli u diskoteci, gdje su je Rodneyjevi prijatelji Mickey Pearce i Jevon neuspješno molili za ples. Rodney se tada okladio u 20 funti da će biti uspješan, a na njihov užas, ona je i pristala. Cassandra mu je kasnije ponudila prijevoz kući te su razmijenili brojeve telefona. Međutim, kako je njega bilo sram odvesti do Naselja Nelsona Mandele, pretvarao se da živi u otmjenom dijelu Londona pa ga je ona ostavila u vrtu nepoznate kuće.